ਰੁਪਿਨੀ (ਅਦਾਕਾਰਾ)
ਕੋਮਲ ਮਹੁਵਾਕਰ (ਰੁਪਿਨੀ ਵਜੋਂ ਜਾਣਿਆ ਜਾਂਦਾ ਹੈ) ਇੱਕ ਭਾਰਤੀ ਫ਼ਿਲਮ ਅਦਾਕਾਰਾ ਹੈ, ਜੋ 1980 ਦੇ ਆਖਿਰ 'ਚ ਅਤੇ 1990 ਦੇ ਆਰੰਭ ਦੌਰਾਨ ਦੱਖਣ ਭਾਰਤੀ ਫ਼ਿਲਮਾਂ ਵਿੱਚ ਦਿਖਾਈ ਦਿੱਤੀ ਸੀ। ਉਸਨੇ ਬਾਲ ਕਲਾਕਾਰ ਵਜੋਂ ਅਮਿਤਾਭ ਬੱਚਨ ਅਤੇ ਜਯਾ ਭਾਦੁਰੀ ਨਾਲ ਹਿੰਦੀ ਫ਼ਿਲਮ 'ਮਿਲੀ' ਵਿੱਚ ਕੰਮ ਕਰਕੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ। ਉਸਨੇ ਤਾਮਿਲ, ਕੰਨੜ, ਤੇਲਗੂ ਅਤੇ ਮਲਿਆਲਮ ਫ਼ਿਲਮਾਂ ਵਿੱਚ ਕੰਮ ਕੀਤਾ ਜਿਨ੍ਹਾਂ ਵਿੱਚ ਰਜਨੀਕਾਂਤ, ਕਮਲ ਹਸਨ, ਮਮੂੱਟੀ, ਮੋਹਨ ਲਾਲ, ਵੈਂਕਟੇਸ਼, ਬਾਲਕ੍ਰਿਸ਼ਨ, ਜਗਦੀਸ਼, ਸੱਤਿਆਰਾਜ, ਵਿਜੇਕਾਂਤ, ਡਾ. ਵਿਸ਼ਨੁਵਰਧਨ, ਵੀ ਰਵੀਚੰਦਰਨ, ਮੁਕੇਸ਼, ਮੋਹਨ ਅਤੇ ਰਾਮਾਰਾਜਨ ਸ਼ਾਮਲ ਸਨ। ਮੂਲ ਰੂਪ ਵਿੱਚ ਮੁੰਬਈ ਦੀ ਰਹਿਣ ਵਾਲੀ ਰੁਪਿਨੀ 1980 ਵਿਆਂ ਦੇ ਬਾਅਦ ਫ਼ਿਲਮਾਂ ਵਿੱਚ ਕੰਮ ਕਰਨ ਲਈ ਦੱਖਣ ਚਲੀ ਗਈ ਸੀ। ਇਸ ਤੋਂ ਪਹਿਲਾਂ ਉਸਨੇ ਕੁਝ ਹਿੰਦੀ ਫ਼ਿਲਮਾਂ ਵਿੱਚ ਆਪਣੇ ਅਸਲ ਨਾਮ ਕੋਮਲ ਮਹੁਵਾਕਰ ਅਧੀਨ ਅਭਿਨੈ ਕੀਤਾ ਸੀ, ਜਿਸ ਵਿੱਚ ਦੇਸ ਪ੍ਰਦੇਸ, ਪਾਇਲ ਕੀ ਝੰਕਾਰ, ਮੇਰੀ ਅਦਾਲਤ, ਸੈਂਚ ਕੋ ਆਂਚ ਨਹੀਂ ਅਤੇ ਨਾਚੇ ਮਯੂਰੀ ਸ਼ਾਮਲ ਹਨ।